title: Εκτελεστικός κανονισμός (ΕΕ) αριθ. 93/2014 της Επιτροπής, της 31ης Ιανουαρίου 2014 , σχετικά με την έγκριση του οκτανικού οξέος ως υπάρχουσας δραστικής ουσίας για χρήση σε βιοκτόνα των τύπων προϊόντων 4 και 18  Κείμενο που παρουσιάζει ενδιαφέρον για τον ΕΟΧ

text:
               1.2.2014

               EL

               Επίσημη Εφημερίδα της Ευρωπαϊκής Ένωσης

               L 32/19

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 93/2014 ΤΗΣ ΕΠΙΤΡΟΠΉΣ

   της 31ης Ιανουαρίου 2014
   σχετικά με την έγκριση του οκτανικού οξέος ως υπάρχουσας δραστικής ουσίας για χρήση σε βιοκτόνα των τύπων προϊόντων 4 και 18
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής (2) καταρτίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (3). Στον κατάλογο αυτό περιλαμβάνεται το οκτανικό οξύ.

               (2)

               Το οκτανικό οξύ αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 4, απολυμαντικά χώρων τροφίμων και ζωοτροφών, και στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, οι οποίοι ορίζονται στο παράρτημα V της εν λόγω οδηγίας και αντιστοιχούν στους τύπους προϊόντων 4 και 18, αντιστοίχως, που ορίζονται στο παράρτημα V του κανονισμού (ΕΕ) αριθ. 528/2012.

               (3)

               Το κράτος μέλος που ορίστηκε ως εισηγητής είναι η Αυστρία, η οποία, στις 7 Δεκεμβρίου 2010, υπέβαλε στην Επιτροπή τις εκθέσεις της αρμόδιας αρχής, συνοδευόμενες από συστάσεις, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.

               (4)

               Τα κράτη μέλη και η Επιτροπή εξέτασαν τις εκθέσεις της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε δύο εκθέσεις αξιολόγησης, στις 13 Δεκεμβρίου 2013, στο πλαίσιο της μόνιμης επιτροπής για τα βιοκτόνα προϊόντα.

               (5)

               Από τις ανωτέρω εκθέσεις συνάγεται ότι τα βιοκτόνα που ανήκουν στους τύπους προϊόντων 4 και 18 και περιέχουν οκτανικό οξύ αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ.

               (6)

               Είναι επομένως σκόπιμο να εγκριθεί το οκτανικό οξύ για χρήση σε βιοκτόνα των τύπων προϊόντων 4 και 18.

               (7)

               Βάσει του άρθρου 4 παράγραφος 4 του κανονισμού (ΕΕ) αριθ. 528/2012, οι εγκρίσεις δεν θα πρέπει να καλύπτουν τα νανοϋλικά, δεδομένου ότι αυτά δεν εξετάστηκαν κατά τις αξιολογήσεις.

               (8)

               Όσον αφορά τη χρήση στον τύπο προϊόντων 4, κατά την αξιολόγηση δεν εξετάστηκε η ενσωμάτωση βιοκτόνων που περιέχουν οκτανικό οξύ σε υλικά και αντικείμενα που προορίζονται να έρθουν, άμεσα ή έμμεσα, σε επαφή με τρόφιμα, κατά την έννοια του άρθρου 1 παράγραφος 1 του κανονισμού (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου (4). Για τα υλικά αυτά ενδέχεται να απαιτείται η θέσπιση ειδικών ορίων μετανάστευσης στα τρόφιμα, όπως αναφέρεται στο άρθρο 5 παράγραφος 1 στοιχείο ε) του κανονισμού (ΕΚ) αριθ. 1935/2004. Συνεπώς, η έγκριση δεν θα πρέπει να καλύπτει τη συγκεκριμένη χρήση, εκτός εάν η Επιτροπή έχει θεσπίσει σχετικά όρια ή εάν έχει διαπιστωθεί δυνάμει του εν λόγω κανονισμού ότι δεν είναι αναγκαία η θέσπιση τέτοιων ορίων.

               (9)

               Θα πρέπει να προβλέπεται ένα εύλογο χρονικό διάστημα πριν από την έγκριση δραστικής ουσίας, ώστε να παρέχεται η δυνατότητα στα κράτη μέλη, στα ενδιαφερόμενα μέρη και στην Επιτροπή, κατά περίπτωση, να προετοιμάζονται για την ικανοποίηση των συνακόλουθων νέων απαιτήσεων.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το οκτανικό οξύ ως δραστική ουσία για χρήση σε βιοκτόνα των τύπων προϊόντων 4 και 18, με την επιφύλαξη των ειδικών διατάξεων και όρων του παραρτήματος.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιανουαρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 167 της 27.6.2012, σ. 1.

      (2)  Κανονισμός (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (ΕΕ L 325 της 11.12.2007, σ. 3).

      (3)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).

      (4)  Κανονισμός (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου, της 27ης Οκτωβρίου 2004, σχετικά με τα υλικά και αντικείμενα που προορίζονται να έρθουν σε επαφή με τρόφιμα και με την κατάργηση των οδηγιών 80/590/ΕΟΚ και 89/109/ΕΟΚ (ΕΕ L 338 της 13.11.2004, σ. 4).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί αναγνώρισης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικές διατάξεις (2)

                  Οκτανικό οξύ

                  Ονομασία IUPAC:
                  n-οκτανοϊκό οξύ
                  Αριθ. ΕΚ: 204-677-5
                  Αριθ. CAS: 124-07-2

                  993 g/kg

                  1η Σεπτεμβρίου 2015

                  31 Αυγούστου 2025

                  4

                  Κατά την αξιολόγηση των προϊόντων αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.
                  Η χορήγηση άδειας υπόκειται στους ακόλουθους όρους:

                              1.

                              Για τους βιομηχανικούς και τους επαγγελματίες χρήστες, καθορίζονται ασφαλείς επιχειρησιακές διαδικασίες και κατάλληλα οργανωτικά μέτρα. Στις περιπτώσεις που δεν είναι εφικτός ο περιορισμός της έκθεσης σε αποδεκτά επίπεδα με άλλα μέσα, τα προϊόντα χρησιμοποιούνται με κατάλληλα μέσα ατομικής προστασίας.

                              2.

                              Προκειμένου για προϊόντα που ενδέχεται να έχουν ως επακόλουθο την παρουσία καταλοίπων στα τρόφιμα ή στις ζωοτροφές, πρέπει να εξακριβώνεται η ανάγκη καθορισμού νέων ανωτάτων ορίων καταλοίπων (MRL/ΑΟΚ) ή τροποποίησης των υφισταμένων, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (3) ή με τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (4), και να λαμβάνεται κάθε ενδεδειγμένο μέτρο μετριασμού του κινδύνου ώστε να αποκλείεται η υπέρβαση των ισχυόντων MRL/ΑΟΚ.

                              3.

                              Βιοκτόνα που περιέχουν οκτανικό οξύ δεν ενσωματώνονται σε υλικά και αντικείμενα που προορίζονται να έρθουν σε επαφή με τρόφιμα κατά την έννοια του άρθρου 1 παράγραφος 1 του κανονισμού (ΕΚ) αριθ. 1935/2004, εκτός εάν η Επιτροπή έχει θεσπίσει ειδικά όρια μετανάστευσης στα τρόφιμα για το οκτανικό οξύ ή εάν έχει διαπιστωθεί δυνάμει του εν λόγω κανονισμού ότι δεν είναι αναγκαία η θέσπιση τέτοιων ορίων.

                  18

                  Κατά την αξιολόγηση των προϊόντων αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.
                  Η χορήγηση άδειας υπόκειται στους ακόλουθους όρους:

                              1.

                              Άδειες για προϊόντα που προορίζονται για μη επαγγελματική χρήση χορηγούνται υπό τον όρο ότι η συσκευασία είναι σχεδιασμένη κατά τρόπο ώστε να ελαχιστοποιεί την έκθεση των χρηστών, εκτός εάν στην αίτηση χορήγησης άδειας για το προϊόν καταδεικνύεται ότι οι κίνδυνοι για την υγεία του ανθρώπου είναι δυνατόν να περιοριστούν σε αποδεκτά επίπεδα με άλλα μέσα.

                              2.

                              Προκειμένου για προϊόντα που ενδέχεται να έχουν ως επακόλουθο την παρουσία καταλοίπων στα τρόφιμα ή στις ζωοτροφές, πρέπει να εξακριβώνεται η ανάγκη καθορισμού νέων ανωτάτων ορίων καταλοίπων (MRL/ΑΟΚ) ή τροποποίησης των υφισταμένων, σύμφωνα με τον κανονισμό (ΕΚ) αριθ. 470/2009 ή με τον κανονισμό (ΕΚ) αριθ. 396/2005, και να λαμβάνεται κάθε ενδεδειγμένο μέτρο μετριασμού του κινδύνου ώστε να αποκλείεται η υπέρβαση των ισχυόντων MRL/ΑΟΚ.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 8 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, εάν έχει αποδειχθεί τεχνικά ισοδύναμη με την αξιολογηθείσα δραστική ουσία.

         (2)  Για την τήρηση των κοινών αρχών του παραρτήματος VI του κανονισμού (ΕΕ) αριθ. 528/2012, το περιεχόμενο και τα συμπεράσματα των εκθέσεων αξιολόγησης διατίθενται στον ιστότοπο της Επιτροπής: http://ec.europa.eu/comm/environment/biocides/index.htm

         (3)  Κανονισμός (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 152 της 16.6.2009, σ. 11).

         (4)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).


title: Εκτελεστικός κανονισμός (ΕΕ) 2017/1433 της Επιτροπής, της 7ης Αυγούστου 2017, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Štajerski hmelj (ΠΓΕ)]

text:
               8.8.2017

               EL

               Επίσημη Εφημερίδα της Ευρωπαϊκής Ένωσης

               L 205/63

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1433 ΤΗΣ ΕΠΙΤΡΟΠΉΣ
   της 7ης Αυγούστου 2017
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Štajerski hmelj (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 3 στοιχείο α),
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση της Σλοβενίας για καταχώριση της ονομασίας «Štajerski hmelj» ως προστατευόμενης γεωγραφικής ένδειξης (ΠΓΕ) δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Το προϊόν «Štajerski hmelj» είναι φυτό λυκίσκου. Η ονομασία του σημαίνει «Λυκίσκος Στυρίας». Η Στυρία είναι ιστορική περιοχή που συνδέεται με τα εδάφη της Αυστρίας και τη Σλοβενίας.

               (3)

               Στις 26 Αυγούστου 2016, η Επιτροπή έλαβε την κοινοποίηση ένστασης και την αιτιολογημένη δήλωση ένστασης από την Αυστρία. Η Επιτροπή διαβίβασε την κοινοποίηση ένστασης και την αιτιολογημένη δήλωση ένστασης που απέστειλε η Αυστρία στη Σλοβενία στις 12 Σεπτεμβρίου 2016. Πρόσθετα έγγραφα που συμπληρώνουν την αιτιολογημένη δήλωση ένστασης ελήφθησαν από την Επιτροπή στις 20 Οκτωβρίου 2016.

               (4)

               Η Αυστρία εξέφρασε την αντίθεσή της όσον αφορά την καταχώριση της ονομασίας «Štajerski hmelj», διότι τούτο θα έβλαπτε την ύπαρξη του αυστρο-στυριακού λυκίσκου. Το προϊόν «Steirischer Hopfen» χρησιμοποιείται στη ζυθοποιία και η ονομασία «Steirisches Bier steirischem Hopfen aus» αποτελεί επίσης σήμα που χρησιμοποιεί η Brau Union Österreich AG εδώ και δεκαετίες, τόσο σε εθνικό όσο και σε διεθνές επίπεδο. Η καταχώριση της ονομασίας «Štajerski hmelj», επομένως, θα μπορούσε να βλάψει τα οικονομικά συμφέροντα τόσο των μελών της ένωσης παραγωγών λυκίσκου όσο και της αυστριακής ζυθοποιίας.

               (5)

               Θεωρώντας την ένσταση αυτή παραδεκτή, με επιστολή της 13ης Δεκεμβρίου 2016, η οποία περιλαμβάνει τα πρόσθετα έγγραφα που εστάλησαν από την Αυστρία για τη συμπλήρωση της αιτιολογημένης δήλωσης ένστασης, η Επιτροπή κάλεσε τη Σλοβενία και την Αυστρία να προβούν στις προβλεπόμενες διαβουλεύσεις κατά τη διάρκεια περιόδου τριών μηνών ώστε να επιδιώξουν την επίτευξη συμφωνίας μεταξύ τους σύμφωνα με τις εσωτερικές τους διαδικασίες.

               (6)

               Επιτεύχθηκε συμφωνία μεταξύ των μερών. Η Σλοβενία ανακοίνωσε τα αποτελέσματα της συμφωνίας στην Επιτροπή στις 6 Μαρτίου 2017.

               (7)

               Η Σλοβενία και η Αυστρία κατέληξαν στο συμπέρασμα ότι η χρήση των όρων «Hopfen aus der Steiermark» (Λυκίσκος από τη Στυρία) και «Hopfen aus der Südsteiermark» (Λυκίσκος από τη Νότια Στυρία), οι οποίοι αφορούν προϊόντα που παράγονται σε αυτές τις δύο περιφέρειες της Αυστρίας, θα πρέπει να συνεχίσει να επιτρέπεται στην αγορά, ακόμη και μετά την καταχώριση του όρου «Štajerski hmelj» ως ΠΓΕ. Αναγνώρισαν δε ότι οι ενδείξεις «Hopfen aus der Steiermark» και «Hopfen aus der Südsteiermark» συνδέονται σαφώς με την Αυστρία, δεν αποτελούν αυτές καθαυτές κατάχρηση, απομίμηση ή υπαινιγμό της ένδειξης «Štajerski hmelj» και δεν είναι πιθανόν να παραπλανήσουν τους καταναλωτές όσον αφορά την πραγματική καταγωγή του προϊόντος.

               (8)

               Εν πάση περιπτώσει, για να αποφευχθεί οποιαδήποτε σύγχυση για τους καταναλωτές, η Σλοβενία και η Αυστρία συμφώνησαν ότι, όταν χρησιμοποιούνται οι όροι «Hopfen aus der Steiermark» ή «Hopfen aus der Südsteiermark» στην αγορά, θα πρέπει στην επισήμανση ή την παρουσίαση να γίνεται σαφής αναφορά στην Αυστρία, με τη μορφή κειμένου, συμβόλων ή ένδειξης, στο ίδιο οπτικό πεδίο με την ονομασία. Οι Αυστριακοί παραγωγοί δεν θα πρέπει να χρησιμοποιούν στη συσκευασία στοιχεία που παραπέμπουν στη Σλοβενία. Όταν τα προϊόντα που φέρουν τις ονομασίες «Hopfen aus der Steiermark» ή «Hopfen aus der Südsteiermark» εξάγονται, μπορούν να μεταφράζονται μόνο ως «αυστριακός λυκίσκος». Όταν η ονομασία «Štajerski hmelj» πρέπει να μεταφραστεί στη γερμανική γλώσσα, ο όρος «Štajerski» θα πρέπει να διατηρείται ως έχει και χωρίς να αναφέρονται πουθενά οι όροι «Steiermark» ή «Südsteiermark».

               (9)

               Η Επιτροπή σημειώνει ότι η συμφωνία αναγνωρίζει ότι το προϊόν «Štajerski hmelj» πληροί τις προϋποθέσεις καταχώρισης ως ΠΓΕ και καθορίζει ορισμένες νόμιμες προϋποθέσεις με σκοπό να διασφαλιστεί η θεμιτή χρήση των σχετικών δικαιωμάτων.

               (10)

               Με βάση τα ανωτέρω, η ονομασία «Štajerski hmelj» θα πρέπει να καταχωριστεί στο Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Štajerski hmelj» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.8. Λοιπά προϊόντα του παραρτήματος I της Συνθήκης (μπαχαρικά κ.λπ.) του παραρτήματος XI του εκτελεστικού κανονισμού της Επιτροπής (ΕΕ) αριθ. 668/2014 (3).
   Άρθρο 2
   Οι όροι «Hopfen aus der Steiermark» ή «Hopfen aus der Südsteiermark» που αναφέρονται στον λυκίσκο που παράγεται στις αυστριακές περιφέρειες «Στυρία» και «Νότια Στυρία» μπορούν να εξακολουθήσουν να χρησιμοποιούνται στην αγορά υπό την προϋπόθεση ότι στην επισήμανση ή την παρουσίαση γίνεται σαφής αναφορά στην Αυστρία, με τη μορφή κειμένου, συμβόλων ή ένδειξης, στο ίδιο οπτικό πεδίο με την ονομασία. Οι αυστριακοί παραγωγοί δεν χρησιμοποιούν στη συσκευασία στοιχεία που παραπέμπουν στη Σλοβενία.
   Άρθρο 3
   Οι όροι «Hopfen aus der Steiermark» ή «Hopfen aus der Südsteiermark» που χρησιμοποιούνται για την εμπορία του λυκίσκου που παράγεται στις αυστριακές περιφέρειες «Στυρία» και «Νότια Στυρία» μπορούν να μεταφράζονται μόνο ως «αυστριακός λυκίσκος». Όταν η ονομασία «Štajerski hmelj» μεταφράζεται στη γερμανική γλώσσα, ο όρος «Štajerski» διατηρείται ως έχει και δεν αναφέρονται πουθενά οι όροι «Steiermark» ή «Südsteiermark».
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  ΕΕ C 194 της 1.6.2016, σ. 6.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 344/2011 της Επιτροπής, της 8ης Απριλίου 2011 , για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων

text:
               9.4.2011

               EL

               Επίσημη Εφημερίδα της Ευρωπαϊκής Ένωσης

               L 96/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 344/2011 ΤΗΣ ΕΠΙΤΡΟΠΉΣ
   της 8ης Απριλίου 2011
   για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 25 παράγραφος 3, το άρθρο 38 στοιχείο β) και το άρθρο 40,
   Εκτιμώντας τα ακόλουθα:

               (1)

               Το άρθρο 24 κανονισμού (ΕΚ) αριθ. 834/2007 προβλέπει ότι το λογότυπο της βιολογικής παραγωγής της Ευρωπαϊκής Ένωσης («λογότυπο της βιολογικής παραγωγής της ΕΕ») είναι μία από τις υποχρεωτικές ενδείξεις που πρέπει να χρησιμοποιούνται όσον αφορά τα προσυσκευασμένα τρόφιμα οι οποίες φέρουν όρους που αναφέρονται στη βιολογική μέθοδο παραγωγής, όπως αναφέρεται στο άρθρο 23 παράγραφος 1, ενώ η χρήση του λογότυπου είναι προαιρετική για τα προϊόντα που εισάγονται από τρίτες χώρες. Το άρθρο 25 παράγραφος 1 του κανονισμού (ΕΚ) αριθ. 834/2007 επιτρέπει τη χρήση του λογότυπου βιολογικής παραγωγής της ΕΕ στην επισήμανση, την παρουσίαση και τη διαφήμιση προϊόντων που πληρούν τις απαιτήσεις του παρόντος κανονισμού.

               (2)

               Οι καταναλωτές θα πρέπει να είναι σίγουροι ότι τα βιολογικά προϊόντα έχουν παραχθεί σύμφωνα με τις απαιτήσεις του κανονισμού (ΕΚ) αριθ. 834/2007 και του κανονισμού (ΕΚ) αριθ. 889/2008 της Επιτροπής (2). Προς τον σκοπό αυτό, είναι πολύ σημαντική η ιχνηλασιμότητα κάθε προϊόντος που φέρει το λογότυπο βιολογικής παραγωγής της ΕΕ σε όλα τα στάδια της παραγωγής, προετοιμασίας και διανομής. Συνεπώς, κρίνεται χρήσιμο να διευκρινίζεται με μεγαλύτερη σαφήνεια ότι μόνο οι επιχειρηματίες που έχουν εντάξει την επιχείρηση τους στο σύστημα ελέγχου της βιολογικής παραγωγής μπορούν να χρησιμοποιούν το λογότυπο βιολογικής παραγωγής της ΕΕ για λόγους επισήμανσης.

               (3)

               Η καταχώριση του λογότυπου βιολογικής παραγωγής της ΕΕ ως εμπορικού σήματος στο μητρώο της Ένωσης και στο διεθνές μητρώο είναι ανεξάρτητη από τους κανόνες των κανονισμών (ΕΚ) αριθ. 834/2007 και (ΕΚ) αριθ. 889/2008 οι οποίοι εφαρμόζονται στη χρησιμοποίηση του ίδιου του λογότυπου. Για να καταστεί σαφής η ανεξαρτησία των κανόνων αυτών, θα πρέπει να εξαλειφθεί η σχέση μεταξύ των εν λόγω κανόνων και οποιασδήποτε καταχώρισης.

               (4)

               Μετά την αλλαγή του συστήματος επισήμανσης βιολογικών προϊόντων και εν αναμονή της ένταξης ειδικών ενωσιακών κανόνων για τη βιολογική οινοποίηση, συνεχίζει να υπάρχει μεγάλη αβεβαιότητα στον τομέα όσον αφορά τη δυνατότητα παραγωγής βιολογικού οίνου. Προκειμένου να επιτραπεί η πώληση του οίνου που έχει παραχθεί από βιολογικά σταφύλια, κατά τις αμπελουργικές περιόδους 2010/2011 και 2011/2012, χωρίς τις υποχρεωτικές ενδείξεις που αναφέρονται στο άρθρο 24 του κανονισμού (ΕΚ) αριθ. 834/2007, υπό τον όρο ότι τα εν λόγω προϊόντα πληρούν τις διατάξεις του κανονισμού (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (3), ή τον κανονισμό (ΕΚ) αριθ. 834/2007, κρίνεται αναγκαίο να παραταθεί η μεταβατική περίοδος που αναφέρεται στο άρθρο 95 παράγραφοι 8 και 9 του κανονισμού (ΕΚ) αριθ. 889/2008 όσον αφορά ορισμένες διατάξεις επισήμανσης για τα προϊόντα αυτά, έως τις 31 Ιουλίου 2012. Η παράταση της μεταβατικής περιόδου θα πρέπει να αρχίσει να ισχύει από την 1η Ιουλίου 2010.

               (5)

               Μετά την αξιολόγηση της Ευρωπαϊκής Αρχής για την Ασφάλεια των Τροφίμων (EFSA) σχετικά με τη χρησιμοποίηση του εκχυλίσματος δενδρολίβανου ως προσθέτου τροφίμων (4), είχε επιτραπεί η χρήση της ουσίας «εκχυλίσματα δενδρολίβανου» ως αντιοξειδωτικού και περιλαμβάνεται με αριθμό Ε στο παράρτημα III μέρος Δ της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών (5). Συνεπώς, είναι αναγκαίο να επιτραπεί η χρήση του εκχυλίσματος δενδρολίβανου στη μεταποίηση βιολογικών τροφίμων ως προσθέτου τροφίμων, εάν χρησιμοποιείται ως τέτοιο, με την προσθήκη του προϊόντος αυτού στο παράρτημα VIII του κανονισμού (ΕΚ) αριθ. 889/2008.

               (6)

               Ως εκ τούτου, ο κανονισμός (ΕΚ) αριθ. 889/2008 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 889/2008 τροποποιείται ως εξής:

               1.

               Στο άρθρο 57, το δεύτερο εδάφιο αντικαθίσταται από το ακόλουθο κείμενο:
               «Για τους σκοπούς της επισήμανσης, ο λογότυπος βιολογικής παραγωγής της ΕΕ χρησιμοποιείται μόνο εάν το σχετικό προϊόν παράγεται σύμφωνα με τις απαιτήσεις του κανονισμού (ΕΚ) αριθ. 834/2007, του κανονισμού (ΕΚ) αριθ. 1235/2008 της Επιτροπής (6) και του παρόντος κανονισμού, από επιχειρηματίες που τηρούν τις απαιτήσεις του συστήματος ελέγχου που αναφέρονται στα άρθρα 27, 28, 29, 32 και 33 του κανονισμού (ΕΚ) αριθ. 834/2007.

               2.

               Στο άρθρο 95, παρεμβάλλεται η ακόλουθη παράγραφος 10α:
               «10α.   Όσον αφορά τους οίνους, η μεταβατική περίοδος που αναφέρεται στην παράγραφο 8 λήγει στις 31 Ιουλίου 2012.
               Επιτρέπεται να συνεχιστεί η διάθεση στην αγορά αποθεμάτων οίνων που έχουν παραχθεί, συσκευαστεί και σημανθεί πριν από τις 31 Ιουλίου 2012, σύμφωνα με τον κανονισμό (ΕΟΚ) αριθ. 2092/91 ή τον κανονισμό (ΕΚ) αριθ. 834/2007, μέχρι την εξάντληση των αποθεμάτων.».

               3.

               Στο παράρτημα VIII τμήμα Α, μετά το πρόσθετο τροφίμων E 341(i) (Δισόξινο φωσφορικό ασβέστιο) παρεμβάλλεται η ακόλουθη σειρά:

                           «B

                           E 392*

                           Εκχυλίσματα δενδρολίβανου

                           x

                           x

                           Μόνο εφόσον προέρχονται από βιολογική παραγωγή και για την εκχύλιση χρησιμοποιείται αποκλειστικά αιθανόλη»

               4.

               Στο παράρτημα XI μέρος Α, το σημείο 9 απαλείφεται.

         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Ωστόσο, το άρθρο 1 σημείο 2 εφαρμόζεται από την 1η Ιουλίου 2010.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 189 της 20.7.2007, σ. 1.

      (2)  ΕΕ L 250 της 18.9.2008, σ. 1.

      (3)  ΕΕ L 198 της 22.7.1991, σ. 1.

      (4)  The EFSA Journal (2008) 721, σ. 1.

      (5)  ΕΕ L 61 της 18.3.1995, σ. 1.

      (6)  ΕΕ L 334 της 12.12.2008, σ. 25.».


title: Εκτελεστικός κανονισμός (ΕΕ) 2017/1514 της Επιτροπής, της 31ης Αυγούστου 2017, για την έναρξη επανεξέτασης του εκτελεστικού κανονισμού (ΕΕ) αριθ. 1371/2013 του Συμβουλίου [για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 791/2011 στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι] προκειμένου να εξεταστεί η δυνατότητα χορήγησης απαλλαγής από τα μέτρα αυτά σε έναν παραγωγό-εξαγωγέα από την Ινδία, κατάργησης του δασμού αντιντάμπινγκ όσον αφορά τις εισαγωγές από τον εν λόγω παραγωγό-εξαγωγέα και υπαγωγής των εισαγωγών από τον εν λόγω παραγωγό-εξαγωγέα σε καταγραφή

text:
               1.9.2017

               EL

               Επίσημη Εφημερίδα της Ευρωπαϊκής Ένωσης

               L 226/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1514 ΤΗΣ ΕΠΙΤΡΟΠΉΣ
   της 31ης Αυγούστου 2017
   για την έναρξη επανεξέτασης του εκτελεστικού κανονισμού (ΕΕ) αριθ. 1371/2013 του Συμβουλίου [για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 791/2011 στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι] προκειμένου να εξεταστεί η δυνατότητα χορήγησης απαλλαγής από τα μέτρα αυτά σε έναν παραγωγό-εξαγωγέα από την Ινδία, κατάργησης του δασμού αντιντάμπινγκ όσον αφορά τις εισαγωγές από τον εν λόγω παραγωγό-εξαγωγέα και υπαγωγής των εισαγωγών από τον εν λόγω παραγωγό-εξαγωγέα σε καταγραφή
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 11 παράγραφος 4, το άρθρο 13 παράγραφος 4 και το άρθρο 14 παράγραφος 5,
   Αφού ενημέρωσε τα κράτη μέλη,
   Εκτιμώντας τα ακόλουθα:
   1.   ΑΙΤΗΣΗ

               (1)

               Σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού, η Ευρωπαϊκή Επιτροπή («η Επιτροπή») έλαβε αίτηση απαλλαγής, όσον αφορά τον αιτούντα, από τα μέτρα αντιντάμπινγκ που εφαρμόζονται στις εισαγωγές ορισμένων υφασμάτων ινών από γυαλί ανοιχτής βροχίδας, καταγωγής ή προέλευσης Λαϊκής Δημοκρατίας της Κίνας, μέτρα τα οποία επεκτάθηκαν στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι.

               (2)

               Την αίτηση υπέβαλε στις 26 Ιανουαρίου 2017 η SPG GLASS FIBRE PVT. LTD. («o αιτών»), παραγωγός-εξαγωγέας ορισμένων υφασμάτων ινών από γυαλί ανοιχτής βροχίδας στην Ινδία («η οικεία χώρα»).

         2.   ΥΠΟ ΕΠΑΝΕΞΕΤΑΣΗ ΠΡΟΪΟΝ

               (3)

               Το υπό επανεξέταση προϊόν είναι τα υφάσματα ινών από γυαλί ανοιχτής βροχίδας, με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2, εξαιρουμένων των δίσκων από γυάλινες ίνες, καταγωγής Λαϊκής Δημοκρατίας της Κίνας ή που αποστέλλονται από την Ινδία ή την Ινδονησία, είτε έχουν δηλωθεί ως καταγωγής Ινδίας ή Ινδονησίας είτε όχι («το υπό επανεξέταση προϊόν»), το οποίο υπάγεται επί του παρόντος στους κωδικούς ΣΟ ex 7019 51 00 και ex 7019 59 00.

         3.   ΙΣΧΥΟΝΤΑ ΜΕΤΡΑ

               (4)

               Τα μέτρα που ισχύουν επί του παρόντος είναι οριστικός δασμός αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 791/2011 του Συμβουλίου (2) και επεκτάθηκε με τον εκτελεστικό κανονισμό (ΕΕ) αριθ. 1371/2013 του Συμβουλίου (3) στις εισαγωγές που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας ή Ινδονησίας είτε όχι.

               (5)

               Στις 9 Αυγούστου 2016 η Επιτροπή κίνησε διαδικασία επανεξέτασης (4) ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας. Οι εν λόγω έρευνες βρίσκονται σε εξέλιξη.

         4.   ΛΟΓΟΙ ΤΗΣ ΕΠΑΝΕΞΕΤΑΣΗΣ

               (6)

               Ο αιτών ισχυρίζεται ότι δεν εξήγαγε το υπό επανεξέταση προϊόν στην Ένωση κατά την περίοδο της έρευνας που οδήγησε στα επεκταθέντα μέτρα (από την 1η Απριλίου 2012 έως τις 31 Μαρτίου 2013).

               (7)

               Επιπλέον, ο αιτών ισχυρίστηκε ότι δεν έχει καταστρατηγήσει τα ισχύοντα μέτρα.

               (8)

               Ο αιτών ισχυρίζεται επίσης ότι μετά την περίοδο έρευνας που χρησιμοποιήθηκε στην έρευνα που οδήγησε στα επεκταθέντα μέτρα έχει αμετάκλητη συμβατική υποχρέωση να εξαγάγει σημαντική ποσότητα στην Ένωση.

         5.   ΔΙΑΔΙΚΑΣΙΑ

   5.1.   Έναρξη

               (9)

               Η Επιτροπή εξέτασε τα διαθέσιμα αποδεικτικά στοιχεία και κατέληξε στο συμπέρασμα ότι υπάρχουν επαρκή αποδεικτικά στοιχεία που δικαιολογούν την έναρξη έρευνας σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού για να εξεταστεί η δυνατότητα χορήγησης στον αιτούντα απαλλαγής από τα επεκταθέντα μέτρα.

               (10)

               Ο ενωσιακός κλάδος παραγωγής που είναι γνωστό ότι ενδιαφέρεται για το θέμα ενημερώθηκε σχετικά με την αίτηση επανεξέτασης και είχε τη δυνατότητα να διατυπώσει τις παρατηρήσεις του, αλλά δεν προσκόμισε κανένα τεκμηριωμένο επιχείρημα που να δικαιολογεί την έναρξη της έρευνας.

         5.2.   Κατάργηση των ισχυόντων μέτρων αντιντάμπινγκ και καταγραφή των εισαγωγών

               (11)

               Σύμφωνα με το άρθρο 11 παράγραφος 4 του βασικού κανονισμού, θα πρέπει να καταργηθεί ο ισχύων δασμός αντιντάμπινγκ επί των εισαγωγών του υπό επανεξέταση προϊόντος που παράγεται και πωλείται για εξαγωγή στην Ένωση από τον αιτούντα.

               (12)

               Συγχρόνως, οι εν λόγω εισαγωγές θα πρέπει να υπαχθούν σε καταγραφή κατά τα προβλεπόμενα στο άρθρο 14 παράγραφος 5 του βασικού κανονισμού, για να εξασφαλιστεί η δυνατότητα επιβολής δασμών αντιντάμπινγκ από την ημερομηνία καταγραφής αυτών των εισαγωγών, σε περίπτωση που από την επανεξέταση προκύψει ότι ο αιτών καταστρατηγεί τα μέτρα. Το ύψος της ενδεχόμενης μελλοντικής οφειλής του αιτούντος δεν είναι δυνατόν να εκτιμηθεί στην παρούσα φάση της διαδικασίας.

         5.3.   Περίοδος της έρευνας επανεξέτασης

               (13)

               Η έρευνα θα καλύψει την περίοδο από την 1η Ιουλίου 2016 έως τις 30 Ιουνίου 2017 («περίοδος της έρευνας επανεξέτασης»).

         5.4.   Έρευνα σχετικά με τον αιτούντα

               (14)

               Η Επιτροπή, για να συγκεντρώσει τις πληροφορίες που κρίνει αναγκαίες για την έρευνά της, θα αποστείλει ερωτηματολόγιο στον αιτούντα. Ο αιτών πρέπει να υποβάλει το συμπληρωμένο ερωτηματολόγιο εντός 37 ημερών από την ημερομηνία έναρξης ισχύος του παρόντος κανονισμού, εκτός εάν ορίζεται διαφορετικά, σύμφωνα με το άρθρο 6 παράγραφος 2 του βασικού κανονισμού.

         5.5.   Άλλες γραπτές παρατηρήσεις

               (15)

               Με την επιφύλαξη των διατάξεων του παρόντος κανονισμού, καλούνται όλα τα ενδιαφερόμενα μέρη να γνωστοποιήσουν τις απόψεις τους, να υποβάλουν πληροφορίες και να προσκομίσουν σχετικά αποδεικτικά στοιχεία. Οι εν λόγω πληροφορίες και τα αποδεικτικά στοιχεία πρέπει να περιέλθουν στην Επιτροπή εντός 37 ημερών από την ημερομηνία έναρξης ισχύος του παρόντος κανονισμού, εκτός αν ορίζεται διαφορετικά.

         5.6.   Δυνατότητα ακρόασης από τις υπηρεσίες ερευνών της Επιτροπής

               (16)

               Όλα τα ενδιαφερόμενα μέρη μπορούν να ζητήσουν ακρόαση από τις υπηρεσίες ερευνών της Επιτροπής. Οι αιτήσεις ακρόασης πρέπει να υποβάλλονται γραπτώς και να εξηγούν τους λόγους υποβολής τους. Για ακροάσεις σχετικά με ζητήματα που αφορούν το αρχικό στάδιο της έρευνας, η αίτηση πρέπει να υποβληθεί εντός 15 ημερών από την ημερομηνία έναρξης ισχύος του παρόντος κανονισμού. Κατά συνέπεια, η αίτηση ακρόασης πρέπει να υποβληθεί εντός των συγκεκριμένων προθεσμιών που θα ορίσει η Επιτροπή κατά την επικοινωνία της με τα μέρη.

         5.7.   Οδηγίες για την υποβολή γραπτών παρατηρήσεων και την αποστολή συμπληρωμένων ερωτηματολογίων και αλληλογραφίας

               (17)

               Οι πληροφορίες που υποβάλλονται στην Επιτροπή για τους σκοπούς των ερευνών εμπορικής άμυνας δεν υπόκεινται σε δικαιώματα πνευματικής ιδιοκτησίας. Τα ενδιαφερόμενα μέρη, πριν υποβάλουν στην Επιτροπή πληροφορίες και/ή δεδομένα τα οποία υπόκεινται σε δικαιώματα πνευματικής ιδιοκτησίας τρίτων, πρέπει να ζητήσουν ειδική άδεια από τον κάτοχο των δικαιωμάτων πνευματικής ιδιοκτησίας που να επιτρέπει ρητά στην Επιτροπή α) να χρησιμοποιήσει τις πληροφορίες και τα δεδομένα για τους σκοπούς αυτής της διαδικασίας εμπορικής άμυνας και β) να παράσχει τις πληροφορίες και/ή τα στοιχεία στα ενδιαφερόμενα στην παρούσα έρευνα μέρη σε μορφή που να τους επιτρέπει να ασκήσουν τα δικαιώματα υπεράσπισής τους.

               (18)

               Όλες οι γραπτές παρατηρήσεις που υποβάλλονται από τα ενδιαφερόμενα μέρη και ζητείται να αντιμετωπιστούν ως εμπιστευτικές, συμπεριλαμβανομένων των πληροφοριών που ζητούνται στον παρόντα κανονισμό, των συμπληρωμένων ερωτηματολογίων και της αλληλογραφίας, πρέπει να φέρουν την ένδειξη «Limited» (5) («περιορισμένης διανομής»).

               (19)

               Τα ενδιαφερόμενα μέρη που υποβάλλουν πληροφορίες με την ένδειξη «Limited» οφείλουν να προσκομίσουν μη εμπιστευτικές περιλήψεις τους, σύμφωνα με το άρθρο 19 παράγραφος 2 του βασικού κανονισμού, οι οποίες θα φέρουν την ένδειξη «For inspection by interested parties» (υπόψη των ενδιαφερόμενων μερών). Οι εν λόγω περιλήψεις θα πρέπει να είναι αρκετά λεπτομερείς, ώστε να επιτρέπουν την κατανόηση, σε ικανοποιητικό βαθμό, της ουσίας των πληροφοριών που υποβάλλονται εμπιστευτικά. Αν ένα ενδιαφερόμενο μέρος που υποβάλλει εμπιστευτικές πληροφορίες δεν προσκομίσει μη εμπιστευτική περίληψή τους στην απαιτούμενη μορφή και ποιότητα, οι εν λόγω πληροφορίες μπορεί να μη ληφθούν υπόψη.

               (20)

               Τα ενδιαφερόμενα μέρη καλούνται να υποβάλλουν όλες τις παρατηρήσεις και τα αιτήματά τους με ηλεκτρονικό ταχυδρομείο, μαζί με σχετικές σαρωμένες εξουσιοδοτήσεις και πιστοποιητικά, εξαιρουμένων των ογκωδών απαντήσεων, οι οποίες θα πρέπει να υποβάλλονται σε φορητό μέσο ψηφιακής αποθήκευσης (CD-ROM, DVD, USB flash drive...) ιδιοχείρως ή με συστημένη επιστολή. Με τη χρησιμοποίηση του ηλεκτρονικού ταχυδρομείου, τα ενδιαφερόμενα μέρη εκφράζουν τη συμφωνία τους με τους κανόνες που ισχύουν για την ηλεκτρονική υποβολή στοιχείων οι οποίοι περιέχονται στο έγγραφο «ΑΛΛΗΛΟΓΡΑΦΙΑ ΜΕ ΤΗΝ ΕΥΡΩΠΑΪΚΗ ΕΠΙΤΡΟΠΗ ΣΕ ΥΠΟΘΕΣΕΙΣ ΕΜΠΟΡΙΚΗΣ ΑΜΥΝΑΣ», το οποίο έχει δημοσιευτεί στον δικτυακό τόπο της Γενικής Διεύθυνσης Εμπορίου: http://trade.ec.europa.eu/doclib/docs/2011/june/tradoc_148003.pdf Τα ενδιαφερόμενα μέρη πρέπει να δηλώσουν την επωνυμία, τη διεύθυνση, τον αριθμό τηλεφώνου και έγκυρη διεύθυνση ηλεκτρονικού ταχυδρομείου και να διασφαλίσουν ότι η παρεχόμενη διεύθυνση ηλεκτρονικού ταχυδρομείου είναι η λειτουργική και επίσημη επιχειρηματική τους διεύθυνση ηλεκτρονικού ταχυδρομείου, η οποία ελέγχεται σε καθημερινή βάση. Αφού υποβληθούν τα στοιχεία επικοινωνίας, η Επιτροπή θα επικοινωνεί με τα ενδιαφερόμενα μέρη μόνο μέσω ηλεκτρονικού ταχυδρομείου, εκτός αν τα εν λόγω μέρη ζητήσουν ρητά να λαμβάνουν όλα τα έγγραφα της Επιτροπής με άλλα μέσα επικοινωνίας ή εκτός αν η φύση του προς αποστολή εγγράφου απαιτεί τη χρήση συστημένου ταχυδρομείου. Για περαιτέρω κανόνες και πληροφορίες σχετικά με την αλληλογραφία με την Επιτροπή, συμπεριλαμβανομένων των αρχών που εφαρμόζονται για την υποβολή παρατηρήσεων μέσω ηλεκτρονικού ταχυδρομείου, τα ενδιαφερόμενα μέρη θα πρέπει να συμβουλεύονται τις οδηγίες επικοινωνίας με τα ενδιαφερόμενα μέρη που αναφέρονται ανωτέρω.
               Διεύθυνση αλληλογραφίας της Επιτροπής:

                           Ευρωπαϊκή Επιτροπή

                           Γενική Διεύθυνση Εμπορίου

                           Διεύθυνση H

                           Γραφείο: CHAR 04/039

                           1049 Βρυξέλλες

                           ΒΕΛΓΙΟ

         6.   ΆΡΝΗΣΗ ΣΥΝΕΡΓΑΣΙΑΣ

               (21)

               Όταν ένα ενδιαφερόμενο μέρος αρνείται την πρόσβαση στις απαραίτητες πληροφορίες, δεν τις παρέχει εντός των προβλεπόμενων προθεσμιών ή παρεμποδίζει σημαντικά την έρευνα, επιτρέπεται να συνάγονται είτε καταφατικά είτε αποφατικά συμπεράσματα με βάση τα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού.

               (22)

               Εάν διαπιστωθεί ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατόν να χρησιμοποιηθούν τα διαθέσιμα πραγματικά στοιχεία.

               (23)

               Αν ένα ενδιαφερόμενο μέρος δεν συνεργάζεται ή συνεργάζεται μόνο εν μέρει και, συνεπώς, τα συμπεράσματα βασίζονται στα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού, το αποτέλεσμα ενδέχεται να είναι λιγότερο ευνοϊκό για το εν λόγω μέρος από ό,τι θα ήταν αν είχε συνεργαστεί.

               (24)

               Η μη παροχή απάντησης σε μηχανογραφημένη μορφή δεν θεωρείται άρνηση συνεργασίας, υπό την προϋπόθεση ότι το οικείο ενδιαφερόμενο μέρος αποδεικνύει ότι η παροχή απάντησης στη ζητούμενη μορφή θα ήταν επαχθέστερη ή θα συνεπαγόταν υπέρμετρο επιπρόσθετο κόστος. Το ενδιαφερόμενο μέρος θα πρέπει να επικοινωνήσει αμέσως με την Επιτροπή.

         7.   ΣΥΜΒΟΥΛΟΣ ΑΚΡΟΑΣΕΩΝ

               (25)

               Τα ενδιαφερόμενα μέρη μπορούν να ζητήσουν την παρέμβαση του συμβούλου ακροάσεων για τις διαδικασίες εμπορικών προσφυγών. Ο σύμβουλος ακροάσεων ενεργεί ως μεσάζων μεταξύ των ενδιαφερόμενων μερών και των υπηρεσιών έρευνας της Επιτροπής. Ο σύμβουλος ακροάσεων εξετάζει τις αιτήσεις πρόσβασης στον φάκελο, τις διαφορές σχετικά με τον εμπιστευτικό χαρακτήρα των εγγράφων, τις αιτήσεις παράτασης προθεσμιών και τις αιτήσεις ακρόασης από τρίτους. Ο σύμβουλος ακροάσεων μπορεί να διοργανώσει ακρόαση με ένα μεμονωμένο ενδιαφερόμενο μέρος και να μεσολαβήσει ώστε να εξασφαλιστεί η πλήρης άσκηση των δικαιωμάτων υπεράσπισης των ενδιαφερόμενων μερών. Ο σύμβουλος ακροάσεων παρέχει επίσης ευκαιρίες για ακρόαση των μερών, ώστε να καταστεί δυνατή η παρουσίαση διαφορετικών απόψεων και η προβολή επιχειρημάτων προς αντίκρουση των ισχυρισμών της άλλης πλευράς.

               (26)

               Οι αιτήσεις ακρόασης με τον σύμβουλο ακροάσεων θα πρέπει να υποβάλλονται γραπτώς και να εξηγούν τους λόγους υποβολής τους. Για ακροάσεις σχετικά με ζητήματα που αφορούν το αρχικό στάδιο της έρευνας, η αίτηση πρέπει να υποβληθεί εντός 15 ημερών από την ημερομηνία έναρξης ισχύος του παρόντος κανονισμού. Στη συνέχεια, η αίτηση ακρόασης θα πρέπει να υποβάλλεται εντός των συγκεκριμένων προθεσμιών που ορίζει η Επιτροπή κατά την επικοινωνία της με τα ενδιαφερόμενα μέρη.

               (27)

               Για περισσότερες πληροφορίες και στοιχεία επικοινωνίας, τα ενδιαφερόμενα μέρη μπορούν να ανατρέξουν στις ιστοσελίδες του συμβούλου ακροάσεων στον δικτυακό τόπο της ΓΔ Εμπορίου: http://ec.europa.eu/trade/trade-policy-and-you/contacts/hearing-officer/.

         8.   ΧΡΟΝΟΔΙΑΓΡΑΜΜΑ ΤΗΣ ΕΡΕΥΝΑΣ

               (28)

               Σύμφωνα με το άρθρο 11 παράγραφος 4 του βασικού κανονισμού, η έρευνα θα ολοκληρωθεί εντός εννέα μηνών από την ημερομηνία έναρξης ισχύος του παρόντος κανονισμού.

         9.   ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

               (29)

               Η επεξεργασία των δεδομένων προσωπικού χαρακτήρα που θα συλλεγούν στο πλαίσιο της παρούσας έρευνας θα γίνει σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6).

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κινείται διαδικασία επανεξέτασης του εκτελεστικού κανονισμού (ΕΕ) αριθ. 1371/2013 κατ' εφαρμογή του άρθρου 11 παράγραφος 4 και του άρθρου 13 παράγραφος 4 του κανονισμού (ΕΕ) 2016/1036, προκειμένου να καθοριστεί αν οι εισαγωγές των υφασμάτων ινών από γυαλί ανοιχτής βροχίδας, με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2, εξαιρουμένων των δίσκων από γυάλινες ίνες, καταγωγής Λαϊκής Δημοκρατίας της Κίνας ή που αποστέλλονται από την Ινδία ή την Ινδονησία, είτε έχουν δηλωθεί ως καταγωγής Ινδίας ή Ινδονησίας είτε όχι, προϊόν που υπάγεται επί του παρόντος στους κωδικούς ΣΟ ex 7019 51 00 και ex 7019 59 00 (κωδικοί TARIC: 7019510014, 7019510015, 7019590014 και 7019590015) και παράγεται από την SPG GLASS FIBRE PVT. LTD. (πρόσθετος κωδικός TARIC C205), θα πρέπει να υπόκεινται στα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 1371/2013.
   Άρθρο 2
   Ο δασμός αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 1371/2013 καταργείται όσον αφορά τις εισαγωγές που προσδιορίζονται στο άρθρο 1 του παρόντος κανονισμού.
   Άρθρο 3
   Οι τελωνειακές αρχές λαμβάνουν τα κατάλληλα μέτρα για την καταγραφή των εισαγωγών στην Ένωση που ορίζονται στο άρθρο 1 του παρόντος κανονισμού, σύμφωνα με το άρθρο 14 παράγραφος 5 του κανονισμού (ΕΕ) 2016/1036.
   Η καταγραφή λήγει εννέα μήνες μετά την ημερομηνία έναρξης ισχύος του παρόντος κανονισμού.
   Άρθρο 4
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  Εκτελεστικός κανονισμός (ΕΕ) αριθ. 791/2011 του Συμβουλίου, της 3ης Αυγούστου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβάλλεται στις εισαγωγές ορισμένων υφασμάτων ινών από γυαλί ανοιχτής βροχίδας, καταγωγής Λαϊκής Δημοκρατίας της Κίνας (ΕΕ L 204 της 9.8.2011, σ. 1).

      (3)  Εκτελεστικός κανονισμός (ΕΕ) αριθ. 1371/2013 του Συμβουλίου, της 16ης Δεκεμβρίου 2013, για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 791/2011 στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι (ΕΕ L 346 της 20.12.2013, σ. 20).

      (4)  Ανακοίνωση για την έναρξη επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας (ΕΕ C 288 της 9.8.2016, σ. 3).

      (5)  Έγγραφο που φέρει την ένδειξη «Limited» είναι απόρρητο, σύμφωνα με το άρθρο 19 του κανονισμού (ΕΚ) αριθ. 1225/2009 του Συμβουλίου (ΕΕ L 343 της 22.12.2009, σ. 51) και με το άρθρο 6 της συμφωνίας του ΠΟΕ σχετικά με την εφαρμογή του άρθρου VI της GATT 1994 (συμφωνία αντιντάμπινγκ). Το έγγραφο αυτό επίσης προστατεύεται δυνάμει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (ΕΕ L 145 της 31.5.2001, σ. 43).

      (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).


title: Eκτελεστικός κανονισμός (ΕΕ) 2016/1793 της Επιτροπής, της 10ης Οκτωβρίου 2016, για την τροποποίηση του εκτελεστικού κανονισμού (ΕΕ) 2016/759 όσον αφορά την εισαγωγή στην Ένωση ζελατίνης και κολλαγόνου και επεξεργασμένων πρώτων υλών για τα προϊόντα αυτά από την Ταϊβάν (Κείμενο που παρουσιάζει ενδιαφέρον για τον ΕΟΧ)

text:
               11.10.2016

               EL

               Επίσημη Εφημερίδα της Ευρωπαϊκής Ένωσης

               L 274/48

         EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1793 ΤΗΣ ΕΠΙΤΡΟΠΉΣ
   της 10ης Οκτωβρίου 2016
   για την τροποποίηση του εκτελεστικού κανονισμού (ΕΕ) 2016/759 όσον αφορά την εισαγωγή στην Ένωση ζελατίνης και κολλαγόνου και επεξεργασμένων πρώτων υλών για τα προϊόντα αυτά από την Ταϊβάν
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 παράγραφος 1,
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 11 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) 2016/759 της Επιτροπής (3) περιέχει καταλόγους τρίτων χωρών, τμημάτων τρίτων χωρών και εδαφών από όπου τα κράτη μέλη πρέπει να επιτρέπουν την εισαγωγή στην Ένωση ορισμένων προϊόντων ζωικής προέλευσης που προορίζονται για κατανάλωση από τον άνθρωπο, συμπεριλαμβανομένων της ζελατίνης και του κολλαγόνου.

               (2)

               Για τη ζελατίνη και το κολλαγόνο, το μέρος III του παραρτήματος I του εκτελεστικού κανονισμού (ΕΕ) 2016/759 υποδιαιρεί σε τέσσερις κατηγορίες τα είδη από τα οποία προέρχονται η ζελατίνη και το κολλαγόνο. Για τις επεξεργασμένες πρώτες ύλες για την παραγωγή ζελατίνης και κολλαγόνου, το μέρος V του εν λόγω παραρτήματος περιέχει επίσης ανάλογη κατανομή. Στα εν λόγω μέρη, η Ταϊβάν δεν περιλαμβάνεται στον κατάλογο που αφορά τις εισαγωγές ζελατίνης ή κολλαγόνου που προέρχονται από πουλερικά, συμπεριλαμβανομένων των στρουθιονιδών και των εκτρεφόμενων φτερωτών θηραμάτων, ούτε στον κατάλογο που αφορά τις εισαγωγές επεξεργασμένων πρώτων υλών για την παραγωγή ζελατίνης ή κολλαγόνου αυτής της κατηγορίας.

               (3)

               Η Ταϊβάν πληροί τους όρους που καθορίζονται στον κανονισμό (ΕΚ) αριθ. 854/2004 για να συμπεριληφθεί στον κατάλογο που αφορά τις εισαγωγές ζελατίνης και κολλαγόνου αυτής της κατηγορίας στην Ένωση και στον κατάλογο που αφορά τις εισαγωγές επεξεργασμένων πρώτων υλών για την παραγωγή ζελατίνης ή κολλαγόνου αυτής της κατηγορίας και, επομένως, θα πρέπει να περιληφθεί στους σχετικούς καταλόγους στο παράρτημα I του εκτελεστικού κανονισμού (ΕΕ) 2016/759.

               (4)

               Συνεπώς, ο εκτελεστικός κανονισμός (ΕΕ) 2016/759 θα πρέπει να τροποποιηθεί ανάλογα.

               (5)

               Για να αποφευχθεί τυχόν διαταραχή των εισαγωγών μετά την ημερομηνία που αναφέρεται στο άρθρο 8 του εκτελεστικού κανονισμού (ΕΕ) 2016/759, ο παρών κανονισμός θα πρέπει να αρχίσει να ισχύει την τρίτη ημέρα μετά τη δημοσίευσή του.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του εκτελεστικού κανονισμού (ΕΕ) 2016/759 τροποποιείται ως εξής:

               α)

               Στο μέρος III, το τμήμα Β αντικαθίσταται από το ακόλουθο κείμενο:

                  «ΤΜΗΜΑ B

                  Ζελατίνη και κολλαγόνο που προέρχονται από πουλερικά, συμπεριλαμβανομένων των στρουθιονιδών και των εκτρεφόμενων φτερωτών θηραμάτων

               Τρίτες χώρες και εδάφη που απαριθμούνται στη στήλη 1 του μέρους 1 του παραρτήματος I του κανονισμού (ΕΚ) αριθ. 798/2008 και οι ακόλουθες χώρες ή εδάφη:

                           ΚΩΔΙΚΟΣ ISO ΤΗΣ ΧΩΡΑΣ

                           ΧΩΡΑ/ΕΔΑΦΟΣ

                           TW

                           Ταϊβάν»

               β)

               Στο μέρος V, το τμήμα Β αντικαθίσταται από το ακόλουθο κείμενο:

                  «ΤΜΗΜΑ B

                  Επεξεργασμένες πρώτες ύλες που προέρχονται από πουλερικά, συμπεριλαμβανομένων των στρουθιονιδών και των εκτρεφόμενων φτερωτών θηραμάτων

               Τρίτες χώρες και εδάφη που απαριθμούνται στη στήλη 1 του μέρους 1 του παραρτήματος I του κανονισμού (ΕΚ) αριθ. 798/2008 και οι ακόλουθες χώρες ή εδάφη:

                           ΚΩΔΙΚΟΣ ISO ΤΗΣ ΧΩΡΑΣ

                           ΧΩΡΑ/ΕΔΑΦΟΣ

                           TW

                           Ταϊβάν»

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Οκτωβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 18 της 23.1.2003, σ. 11.

      (2)  ΕΕ L 139 της 30.4.2004, σ. 206.

      (3)  Εκτελεστικός κανονισμός (ΕΕ) 2016/759 της Επιτροπής, της 28ης Απριλίου 2016, σχετικά με την κατάρτιση των καταλόγων τρίτων χωρών, τμημάτων τρίτων χωρών και εδαφών από όπου τα κράτη μέλη επιτρέπουν την εισαγωγή στην Ένωση ορισμένων προϊόντων ζωικής προέλευσης που προορίζονται για κατανάλωση από τον άνθρωπο και σχετικά με τον καθορισμό των απαιτήσεων πιστοποιητικών, την τροποποίηση του κανονισμού (ΕΚ) αριθ. 2074/2005 και την κατάργηση της απόφασης 2003/812/ΕΚ (ΕΕ L 126 της 14.5.2016, σ. 13).


title: Εκτελεστικός κανονισμός (ΕΕ) αριθ. 1235/2014 της Επιτροπής, της 18ης Νοεμβρίου 2014 , για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων που καθορίζονται για το έτος 2015 δυνάμει του κανονισμού (ΕΚ) αριθ. 517/94 του Συμβουλίου

text:
                  19.11.2014

                  EL

                  Επίσημη Εφημερίδα της Ευρωπαϊκής Ένωσης

                  L 332/18

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 1235/2014 ΤΗΣ ΕΠΙΤΡΟΠΗΣ
         της 18ης Νοεμβρίου 2014
         για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων που καθορίζονται για το έτος 2015 δυνάμει του κανονισμού (ΕΚ) αριθ. 517/94 του Συμβουλίου
         H ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς, ή άλλους κοινοτικούς κανόνες εισαγωγής (1), και ιδίως το άρθρο 17 παράγραφοι 3 και 6, και το άρθρο 21 παράγραφος 2,
         Εκτιμώντας τα ακόλουθα:

                     (1)

                     O κανονισμός (ΕΚ) αριθ. 517/94 θέσπισε ποσοτικούς περιορισμούς στις εισαγωγές ορισμένων κλωστοϋφαντουργικών προϊόντων καταγωγής ορισμένων τρίτων χωρών, που κατανέμονται βάσει της αρχής της κατά προτεραιότητα εξυπηρέτησης.

                     (2)

                     Βάσει του κανονισμού (ΕΚ) αριθ. 517/94, είναι δυνατόν, σε ορισμένες περιπτώσεις, να χρησιμοποιηθούν διαφορετικές μέθοδοι κατανομής, με την υποδιαίρεση των ποσοστώσεων σε τμήματα, ή να διατεθεί ένα μέρος ενός συγκεκριμένου ποσοτικού ορίου αποκλειστικά για τις αιτήσεις που συνοδεύονται από αποδεικτικά στοιχεία για τα αποτελέσματα προηγούμενων εισαγωγών.

                     (3)

                     Για να μη διαταραχθεί άσκοπα η συνεχής ροή των συναλλαγών, είναι σκόπιμο να θεσπιστούν, πριν από την έναρξη του έτους ποσόστωσης, κανόνες διαχείρισης των ποσοστώσεων που καθορίστηκαν για το έτος 2015.

                     (4)

                     Τα μέτρα που εγκρίθηκαν κατά τα προηγούμενα έτη, όπως εκείνα του εκτελεστικού κανονισμού (ΕΕ) αριθ. 1281/2013 της Επιτροπής (2), αποδείχθηκαν ικανοποιητικά και, συνεπώς, είναι σκόπιμο να θεσπιστούν παρόμοιοι κανόνες για το έτος 2015.

                     (5)

                     Για να εξυπηρετηθεί ο μεγαλύτερος δυνατός αριθμός επιχειρηματιών, θεωρείται σκόπιμο να καταστεί πιο ευέλικτη η μέθοδος κατανομής με βάση την αρχή της κατά προτεραιότητα εξυπηρέτησης, με τον καθορισμό ανώτατων ορίων για τις ποσότητες που μπορούν να κατανεμηθούν ανά επιχειρηματία βάσει αυτής της μεθόδου.

                     (6)

                     Για να διασφαλιστεί κάποιος βαθμός συνέχειας στο εμπόριο, καθώς και αποτελεσματική διαχείριση της ποσόστωσης, πρέπει να δοθεί στους επιχειρηματίες η δυνατότητα να υποβάλουν αίτηση αρχικής άδειας εισαγωγής για το 2015, για ποσότητα ισοδύναμη με εκείνη που εισήγαγαν το 2014.

                     (7)

                     Για να επιτευχθεί η βέλτιστη χρησιμοποίηση των ποσοτήτων, πρέπει να επιτραπεί σε κάθε επιχειρηματία που χρησιμοποίησε το ήμισυ τουλάχιστον της ποσότητας που είχε χορηγηθεί βάσει της άδειας, να υποβάλει αίτηση για πρόσθετη ποσότητα, υπό την προϋπόθεση ότι στις ποσοστώσεις υπάρχουν ακόμη διαθέσιμες ποσότητες.

                     (8)

                     Για να εξασφαλιστεί η χρηστή διαχείριση, είναι σκόπιμο να οριστεί η διάρκεια ισχύος των αδειών εισαγωγής για εννέα μήνες από την ημερομηνία έκδοσης, αλλά μόνον έως το τέλος του έτους το αργότερο. Τα κράτη μέλη πρέπει να εκδίδουν άδειες μόνον αφού ειδοποιηθούν από την Επιτροπή ότι υπάρχουν διαθέσιμες ποσότητες και μόνον εφόσον ο επιχειρηματίας μπορεί να αποδείξει την ύπαρξη σύμβασης και να βεβαιώσει, εκτός εάν προβλέπεται κάτι διαφορετικό, ότι δεν έχει ακόμη λάβει κοινοτική άδεια εισαγωγής δυνάμει του παρόντος κανονισμού για τη συγκεκριμένη κατηγορία και χώρα. Ωστόσο, οι αρμόδιες εθνικές αρχές θα πρέπει να εξουσιοδοτούνται να παρατείνουν, μετά από αίτηση των εισαγωγέων, κατά τρεις μήνες και έως τις 31 Μαρτίου 2016, την ισχύ των αδειών οι οποίες, κατά την ημερομηνία υποβολής της αίτησης παράτασης, έχουν χρησιμοποιηθεί τουλάχιστον κατά το ήμισυ.

                     (9)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών προϊόντων, η οποία συστάθηκε με το άρθρο 25 του κανονισμού (ΕΚ) αριθ. 517/94,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Ο παρών κανονισμός θεσπίζει κανόνες διαχείρισης των ποσοτικών ποσοστώσεων για το έτος 2015 στις εισαγωγές ορισμένων κλωστοϋφαντουργικών προϊόντων που περιλαμβάνονται στο παράρτημα IV του κανονισμού (ΕΚ) αριθ. 517/94.

            Άρθρο 2
            Οι ποσοστώσεις που αναφέρονται στο άρθρο 1 κατανέμονται με τη χρονολογική σειρά με την οποία έλαβε η Επιτροπή από τα κράτη μέλη τις κοινοποιήσεις των αιτήσεων των μεμονωμένων επιχειρηματιών για ποσότητες που δεν υπερβαίνουν, ανά επιχειρηματία, τις μέγιστες ποσότητες που αναφέρονται στο παράρτημα I.
            Ωστόσο, οι μέγιστες ποσότητες δεν ισχύουν για τους επιχειρηματίες οι οποίοι, κατά την πρώτη τους αίτηση για το 2015, μπορούν να αποδείξουν στις αρμόδιες εθνικές αρχές ότι, για κάθε συγκεκριμένη κατηγορία και κάθε συγκεκριμένη τρίτη χώρα, εισήγαγαν ποσότητες που υπερβαίνουν τις καθορισθείσες μέγιστες ποσότητες για κάθε κατηγορία, βάσει των αδειών εισαγωγής που τους χορηγήθηκαν για το 2014.
            Στην περίπτωση αυτών των επιχειρηματιών, οι αρμόδιες αρχές δύνανται να επιτρέπουν εισαγωγές που δεν υπερβαίνουν τις ποσότητες που εισήχθησαν το 2014 από συγκεκριμένες τρίτες χώρες και για συγκεκριμένες κατηγορίες, υπό τον όρο ότι η ποσότητα της ποσόστωσης επαρκεί.

            Άρθρο 3
            Κάθε εισαγωγέας που έχει ήδη χρησιμοποιήσει το 50 % ή περισσότερο της ποσότητας που του χορηγήθηκε δυνάμει του παρόντος κανονισμού μπορεί να υποβάλει νέα αίτηση για την ίδια κατηγορία και την ίδια χώρα καταγωγής, για ποσότητες που δεν υπερβαίνουν τις μέγιστες ποσότητες που ορίζονται στο παράρτημα I.

            Άρθρο 4

               1.   Οι αρμόδιες εθνικές αρχές που παρατίθενται στο παράρτημα II δύνανται, από την 8η Ιανουαρίου 2015 ώρα 10.00 π.μ., να ανακοινώνουν στην Επιτροπή τα ποσά που καλύπτονται από τις αιτήσεις για άδειες εισαγωγής.
               Η ώρα που καθορίζεται στο πρώτο εδάφιο είναι ώρα Βρυξελλών.

               2.   Οι αρμόδιες εθνικές αρχές εκδίδουν άδειες μόνον αφού ειδοποιηθούν από την Επιτροπή, σύμφωνα με το άρθρο 17 παράγραφος 2 του κανονισμού (ΕΚ) αριθ. 517/94, ότι υπάρχουν διαθέσιμες ποσότητες προς εισαγωγή.
               Εκδίδουν άδειες μόνον εφόσον ο επιχειρηματίας:

                           α)

                           αποδεικνύει την ύπαρξη σύμβασης σχετικά με την προμήθεια των εμπορευμάτων· και

                           β)

                           βεβαιώνει γραπτώς ότι, όσον αφορά τις σχετικές κατηγορίες και χώρες:

                                       i)

                                       δεν έχει αποκτήσει ήδη άδεια βάσει του παρόντος κανονισμού· ή

                                       ii)

                                       έχει αποκτήσει άδεια βάσει του παρόντος κανονισμού, αλλά έχει χρησιμοποιήσει τουλάχιστον το 50 % αυτής.

               3.   Η διάρκεια ισχύος των αδειών εισαγωγής ανέρχεται σε εννέα μήνες από την ημερομηνία έκδοσης αλλά το αργότερο μέχρι τις 31 Δεκεμβρίου 2015.
               Ωστόσο, οι αρμόδιες εθνικές αρχές έχουν τη δυνατότητα να παρατείνουν, ύστερα από αίτηση του εισαγωγέα, κατά τρεις μήνες την ισχύ των αδειών οι οποίες κατά τη στιγμή υποβολής της αίτησης παράτασης έχουν χρησιμοποιηθεί τουλάχιστον κατά το 50 %. Η παράταση αυτή λήγει σε κάθε περίπτωση το αργότερο στις 31 Μαρτίου 2016.

            Άρθρο 5
            Ο παρών κανονισμός αρχίζει να ισχύει την 1η Ιανουαρίου 2015.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Νοεμβρίου 2014.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 67 της 10.3.1994, σ. 1.

            (2)  Εκτελεστικός κανονισμός (EE) αριθ. 1281/2013 της Επιτροπής, της 10ης Δεκεμβρίου 2013, για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων για το 2014 δυνάμει του κανονισμού (ΕΚ) αριθ. 517/94 του Συμβουλίου (ΕΕ L 332 της 11.12.2013, σ. 5).

            ΠΑΡΑΡΤΗΜΑ I
            Μέγιστες ποσότητες που αναφέρονται στα άρθρα 2 και 3

                        Οικεία χώρα

                        Κατηγορία

                        Μονάδα

                        Μέγιστη ποσότητα

                        Λευκορωσία

                        1

                        Χιλιόγραμμα

                        20 000

                        2

                        Χιλιόγραμμα

                        80 000

                        3

                        Χιλιόγραμμα

                        5 000

                        4

                        Τεμάχια

                        20 000

                        5

                        Τεμάχια

                        15 000

                        6

                        Τεμάχια

                        20 000

                        7

                        Τεμάχια

                        20 000

                        8

                        Τεμάχια

                        20 000

                        15

                        Τεμάχια

                        17 000

                        20

                        Χιλιόγραμμα

                        5 000

                        21

                        Τεμάχια

                        5 000

                        22

                        Χιλιόγραμμα

                        6 000

                        24

                        Τεμάχια

                        5 000

                        26/27

                        Τεμάχια

                        10 000

                        29

                        Τεμάχια

                        5 000

                        67

                        Χιλιόγραμμα

                        3 000

                        73

                        Τεμάχια

                        6 000

                        115

                        Χιλιόγραμμα

                        20 000

                        117

                        Χιλιόγραμμα

                        30 000

                        118

                        Χιλιόγραμμα

                        5 000

                        Οικεία χώρα

                        Κατηγορία

                        Μονάδα

                        Μέγιστη ποσότητα

                        Βόρεια Κορέα

                        1

                        Χιλιόγραμμα

                        10 000

                        2

                        Χιλιόγραμμα

                        10 000

                        3

                        Χιλιόγραμμα

                        10 000

                        4

                        Τεμάχια

                        10 000

                        5

                        Τεμάχια

                        10 000

                        6

                        Τεμάχια

                        10 000

                        7

                        Τεμάχια

                        10 000

                        8

                        Τεμάχια

                        10 000

                        9

                        Χιλιόγραμμα

                        10 000

                        12

                        Ζεύγη

                        10 000

                        13

                        Τεμάχια

                        10 000

                        14

                        Τεμάχια

                        10 000

                        15

                        Τεμάχια

                        10 000

                        16

                        Τεμάχια

                        10 000

                        17

                        Τεμάχια

                        10 000

                        18

                        Χιλιόγραμμα

                        10 000

                        19

                        Τεμάχια

                        10 000

                        20

                        Χιλιόγραμμα

                        10 000

                        21

                        Τεμάχια

                        10 000

                        24

                        Τεμάχια

                        10 000

                        26

                        Τεμάχια

                        10 000

                        27

                        Τεμάχια

                        10 000

                        28

                        Τεμάχια

                        10 000

                        29

                        Τεμάχια

                        10 000

                        31

                        Τεμάχια

                        10 000

                        36

                        Χιλιόγραμμα

                        10 000

                        37

                        Χιλιόγραμμα

                        10 000

                        39

                        Χιλιόγραμμα

                        10 000

                        59

                        Χιλιόγραμμα

                        10 000

                        61

                        Χιλιόγραμμα

                        10 000

                        68

                        Χιλιόγραμμα

                        10 000

                        69

                        Τεμάχια

                        10 000

                        70

                        Ζεύγη

                        10 000

                        73

                        Τεμάχια

                        10 000

                        74

                        Τεμάχια

                        10 000

                        75

                        Τεμάχια

                        10 000

                        76

                        Χιλιόγραμμα

                        10 000

                        77

                        Χιλιόγραμμα

                        5 000

                        78

                        Χιλιόγραμμα

                        5 000

                        83

                        Χιλιόγραμμα

                        10 000

                        87

                        Χιλιόγραμμα

                        8 000

                        109

                        Χιλιόγραμμα

                        10 000

                        117

                        Χιλιόγραμμα

                        10 000

                        118

                        Χιλιόγραμμα

                        10 000

                        142

                        Χιλιόγραμμα

                        10 000

                        151A

                        Χιλιόγραμμα

                        10 000

                        151 B

                        Χιλιόγραμμα

                        10 000

                        161

                        Χιλιόγραμμα

                        10 000

            ΠΑΡΑΡΤΗΜΑ II
            Κατάλογος των αρχών έκδοσης των αδειών που αναφέρονται στο άρθρο 4

                        1.   Βέλγιο

                                    FOD Economie, Kmo, Middenstand en Energie

                                    Algemene Directie Economische Analyses en Internationale Economie

                                    Dienst Vergunningen

                                    Vooruitgangstraat 50

                                    1210 Brussel

                                    Tel. +32 22776713

                                    Fax +32 22775063

                                    SPF Économie, PME, Classes moyennes et Énergie

                                    Direction générale des analyses économiques et de l'économie internationale

                                    Service Licences

                                    Rue du Progrès 50

                                    1210 Bruxelles

                                    Tél. + 32 22776713

                                    Fax + 32 22775063

                        2.   Βουλγαρία

                                    Министерство на икономиката и енергетиката

                                    Дирекция „Регистриране, лицензиране и контрол“

                                    ул. „Славянска“ № 8

                                    1052 София

                                    Tel.: +359 29407008/+359 29407673/+359 29407800

                                    Fax: +359 29815041/+359 29804710/+359 29883654

                                    Ministry of Economy and Energy

                                    8, Slavyanska Str., Sofia 1052, Bulgaria

                                    Tel.: +359 29407008/+359 29407673/+359 29407800

                                    Fax: +359 29815041/+359 29804710/+359 29883654

                        3.   Τσεχική Δημοκρατία

                                    Ministerstvo průmyslu a obchodu (Ministry of Industry and Trade)

                                    Licenční správa

                                    Na Františku 32

                                    CZ – 110 15 Praha 1

                                    Tel: (420) 224 907 111

                                    Fax: (420) 224 212 133

                        4.   Δανία

                                    Erhvervs- og Vækstministeriet (Ministry for Business and Growth)

                                    Erhvervsstyrelsen

                                    Langelinie Allé 17

                                    2100 København

                                    DANMARK

                                    Tlf. + 45 35291000

                                    Fax + 45 35291001

                        5.   Γερμανία

                                    Bundesamt für Wirtschaft und Ausfuhrkontrolle (BAFA) [Federal Office of Economics and Export Control]

                                    Frankfurter Str. 29-35

                                    D-65760 Eschborn

                                    Tel.: +49 6196908-0

                                    Fax +49 6196908800

                        6.   Εσθονία

                                    Majandus- ja Kommunikatsiooniministeerium

                                    Harju 11

                                    15072 Tallinn

                                    Eesti

                                    Tel: +372 6256400

                                    Faks: +372 6313660

                        7.   Ιρλανδία

                                    Department of Jobs, Enterprise and Innovation

                                    Licensing Unit

                                    Kildare Street

                                    Dublin 2

                                    IRELAND

                                    Tel. +353 16312545

                                    Fax +353 16312562

                        8.   Ελλάδα

                                    Υπουργείο Ανάπτυξης και Ανταγωνιστικότητας

                                    Γενική Διεύθυνση Διεθνούς Οικονομικής Πολιτικής

                                    Διεύθυνση Καθεστώτων Εισαγωγών-Εξαγωγών, Εμπορικής Άμυνας

                                    Κορνάρου 1

                                    105 63 Αθήνα

                                    Τηλ. +30 2103286041-43, 2103286021

                                    Φαξ +30 2103286094

                                    Ministry of Development and Competitiveness

                                    General Directorate for International Economic Policy,

                                    Directorate of Import-Export Regimes, Trade Defence Instruments

                                    1 Kornarou Str.

                                    10563 Αθήνα

                                    Τηλ. + 30 2103286041-43, 2103286021

                                    Φαξ + 30 2103286094

                        9.   Ισπανία

                                    Ministerio de Economía y Competitividad

                                    Dirección General de Comercio e Inversiones

                                    Paseo de la Castellana no 162

                                    E-28046 Madrid

                                    Tel. +34 913493817, 3493874

                                    Fax +34 913493831

                                    Correo electrónico: sgindustrial.sscc@comercio.mineco.es

                        10.   Γαλλία

                                    Ministère de l'économie, de l'industrie et du numérique

                                    Direction générale des entreprises (DGE)

                                    Service de l'industrie (SI)

                                    Sous-direction de la chimie, des matériaux et des éco-industries (SDCME)

                                    Bureau des matériaux

                                    67 rue Barbès — BP 80001

                                    94201 Ivry-sur-Seine Cedex

                                    Tél. +33 179843449

                                    Courriel: isabelle.paimblanc@finances.gouv.fr

                        11.   Κροατία

                                    Ministarstvo vanjskih i europskih poslova

                                    Samostalni sektor za trgovinsku politiku i gospodarsku multilateralu

                                    Trg N. Š. Zrinskog 7-8

                                    10000 Zagreb

                                    Tel. 00 385 1 6444626

                                    Faks 00 385 1 6444601

                                    Ministry of Foreign and European Affairs

                                    Directorate for Trade Policy and Economic Multilateral Affairs

                                    Trg N. Š. Zrinskog 7-8

                                    10000 Zagreb

                                    Tel. 00 385 1 6444626

                                    Faks 00 385 1 6444601

                        12.   Ιταλία

                                    Ministero dello Sviluppo Economico

                                    Dipartimento per l'impresa e l'internazionalizzazione

                                    Direzione Generale per la Politica Commerciale Internazionale

                                    Divisione III — Politiche settoriali

                                    Viale Boston, 25

                                    00144 Roma

                                    Tel. +39 0659647517, 59932202, 59932406

                                    Fax +39 0659932263, 59932636

                                    E-mail: polcom3@mise.gov.it

                        13.   Κύπρος

                                    Κλάδος Έκδοσης Αδειών Εισαγωγής/Εξαγωγής

                                    Υπηρεσία Εμπορίου

                                    Υπουργείο Ενέργειας, Εμπορίου, Βιομηχανίας και Τουρισμού

                                    Ανδρέα Αραούζου 6

                                    1421 Λευκωσία

                                    Τηλ. +357 22867100

                                    Φαξ +357 22375443

                                    Imports/Exports Licensing Section

                                    Trade Service

                                    Ministry of Energy, Commerce, Industry and Tourism

                                    6, Andrea Araouzou Str.

                                    1421 Nicosia

                                    Κύπρος

                                    Τηλ. +357 22 867 100

                                    Φαξ +357 22 375 443

                        14.   Λετονία

                                    Latvijas Republikas Ārlietu ministrija

                                    Kr.Valdemāra iela 3

                                    LV-1395 Rīga

                                    Tālr.: 00 371 6701 6201

                                    Fakss: 00 371 6782 8121

                        15.   Λιθουανία

                                    Lietuvos Respublikos ūkio ministerija

                                    Gedimino pr. 38/Vasario 16-osios g. 2

                                    LT-01104 Vilnius, Lietuva

                                    Tel. +370 70664658, +370 70664808

                                    Faks. +370 70664762

                                    E. paštas vienaslangelis@ukmin.lt

                        16.   Λουξεμβούργο

                                    Ministère de l'économie

                                    Office des licences

                                    19-21, boulevard Royal

                                    2449 Luxembourg

                                    Tél. +352 226162

                                    Fax +352 466138

                                    office.licences@eco.etat.lu

                        17.   Ουγγαρία

                                    Magyar Kereskedelmi Engedélyezési Hivatal

                                    (Hungarian Trade Licencing Office)

                                    1124 Budapest

                                    Németvölgyi út 37–39.

                                    MAGYARORSZÁG

                                    Tel. +36 14585503

                                    Fax +36 14585814

                                    E-mail: keo@mkeh.gov.hu

                        18.   Μάλτα

                                    Ministry for the Economy, Investment and Small Business

                                    Commerce Department, Trade Services Directorate

                                    Lascaris

                                    Valletta VLT2000

                                    Malta

                                    Telefon: 00 356 256 90 202

                                    Faks: 00 356 212 37 112

                        19.   Κάτω Χώρες

                                    Belastingdienst/Douane

                                    Centrale dienst voor in- en uitvoer

                                    Kempkensberg 12

                                    Postbus 30003

                                    9700 RD Groningen

                                    Tel. +31 881512122

                                    Fax +31 881513182

                        20.   Αυστρία

                                    Bundesministerium für Wissenschaft, Forschung und Wirtschaft (Federal Ministry of Science, Research and Economy)

                                    Abteilung C2/9 — Außenwirtschaftskontrolle

                                    Stubenring 1

                                    A — 1010 Wien

                                    Tel: +43 171100-8353

                                    Fax +43 171100-8366

                        21.   Πολωνία

                                    Ministerstwo Gospodarki

                                    pl. Trzech Krzyży 3/5

                                    00-507 Warszawa

                                    POLSKA

                                    Tel. +48 226935553

                                    Faks +48226934021

                        22.   Πορτογαλία

                                    Ministério das Finanças

                                    Direção-Geral das Alfândegas e dos Impostos Especiais sobre o Consumo

                                    Rua Terreiro do Trigo

                                    Edifício da Alfândega

                                    1149-006 Lisboa

                                    Portugal

                                    Tel. (351-1) 218 814 263

                                    Fax: (351-1) 218 814 261

                                    Endereço eletrónico: dsl@dgaiec.min-financas.pt

                        23.   Ρουμανία

                                    Ministerul Economiei,

                                    Comerțului și Mediului de Afaceri

                                    Direcția Politici Comerciale

                                    Calea Victoriei, nr. 152, sector 1

                                    București

                                    Cod poștal: 010096

                                    Tel: + 40 21 3150081

                                    Fax: + 40 21 3150454

                                    E-mail: clc@dce.gov.ro

                        24.   Σλοβενία

                                    Ministrstvo za finance (Ministry of Finance)

                                    Davčna uprava Republike Slovenije

                                    Spodnji plavž 6c

                                    SI-4270 Jesenice

                                    SLOVENIJA

                                    Tel. +386 42974470

                                    Faks +386 42974472

                                    E-naslov: taric.cuje@gov.si

                        25.   Σλοβακία

                                    Ministerstvo hospodárstva SR (Ministry of Economy of the Slovak Republic)

                                    Odbor výkonu obchodných opatrení

                                    Mierová 19

                                    827 15 Bratislava

                                    Tel. +421 248547019

                                    Fax +421 243423915

                                    E-mail: jan.krocka@mhsr.sk

                        26.   Φινλανδία

                                    Tulli (Finnish Customs)

                                    PL 512

                                    FI-00101 Helsinki

                                    SUOMI/FINLAND

                                    Puhelin: +358 295 5200

                                    Faksi: +358 204922852

                                    Sähköposti: kirmo@tulli.fi

                                    Tullen

                                    PB 512

                                    FI-00101 Helsingfors

                                    FINLAND

                                    Fax +358 204922852

                        27.   Σουηδία

                                    Kommerskollegium

                                    Box 6803

                                    SE-113 86 Stockholm

                                    SVERIGE

                                    Tfn +46 86904800

                                    Fax +46 8306759

                                    E-post: registrator@kommers.se

                        28.   Ηνωμένο Βασίλειο

                        Import Licensing Branch (ILB)
                        Department for Business Innovation and Skills
                        E-mail: enquiries.ilb@bis.gsi.gov.uk


title: Εκτελεστικός κανονισμός (ΕΕ) 2015/1395 της Επιτροπής, της 13ης Αυγούστου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               14.8.2015

               EL

               Επίσημη Εφημερίδα της Ευρωπαϊκής Ένωσης

               L 215/50

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1395 ΤΗΣ ΕΠΙΤΡΟΠΉΣ
   της 13ης Αυγούστου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Αυγούστου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  144,2

                  MK

                  51,2

                  ZZ

                  97,7

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  134,3

                  BO

                  146,4

                  CL

                  160,0

                  UY

                  119,5

                  ZA

                  147,5

                  ZZ

                  141,5

                  0806 10 10

                  EG

                  224,6

                  IL

                  390,7

                  MA

                  158,2

                  TR

                  154,6

                  US

                  342,9

                  ZZ

                  254,2

                  0808 10 80

                  AR

                  108,9

                  BR

                  94,3

                  CL

                  136,5

                  NZ

                  136,2

                  US

                  147,0

                  ZA

                  130,9

                  ZZ

                  125,6

                  0808 30 90

                  AR

                  132,0

                  CL

                  140,7

                  MK

                  62,9

                  NZ

                  146,7

                  TR

                  139,3

                  ZA

                  120,2

                  ZZ

                  123,6

                  0809 30 10, 0809 30 90

                  MK

                  76,3

                  TR

                  136,1

                  ZZ

                  106,2

                  0809 40 05

                  BA

                  47,1

                  IL

                  141,4

                  MK

                  39,3

                  XS

                  57,7

                  ZZ

                  71,4

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1148/2013 της Επιτροπής, της 14ης Νοεμβρίου 2013 , για την ακύρωση της καταχώρισης ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Wernesgrüner Bier (ΠΓΕ)]

text:
               15.11.2013

               EL

               Επίσημη Εφημερίδα της Ευρωπαϊκής Ένωσης

               L 305/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1148/2013 ΤΗΣ ΕΠΙΤΡΟΠΉΣ
   της 14ης Νοεμβρίου 2013
   για την ακύρωση της καταχώρισης ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Wernesgrüner Bier (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 54 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 κατάργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Η Γερμανία υπέβαλε αίτηση ακύρωσης της καταχώρισης της ονομασίας «Wernesgrüner Bier» δυνάμει του άρθρου 12 του κανονισμού (ΕΚ) αριθ. 510/2006, το οποίο στη συνέχεια αντικαταστάθηκε από το άρθρο 54 του κανονισμού (ΕΕ) αριθ. 1151/2012.

               (3)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση της Γερμανίας για την ακύρωση της καταχώρισης της ονομασίας «Wernesgrüner Bier» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (3).

               (4)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ.510/2006, η καταχώριση της εν λόγω ονομασίας πρέπει να ακυρωθεί.

               (5)

               Σύμφωνα με τα ανωτέρω στοιχεία, η ονομασία αυτή πρέπει επομένως να απαλειφθεί από το «Μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων».

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την πολιτική ποιότητας των γεωργικών προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ακυρώνεται η καταχώριση της ονομασίας που εμφαίνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 322 της 24.10.2012, σ. 13.

      ΠΑΡΑΡΤΗΜΑ
      Γεωργικά προϊόντα και τρόφιμα που απαριθμούνται στο παράρτημα Ι σημείο I του κανονισμού (ΕΕ) αριθ. 1151/2012:

         Κλάση 2.1.   Μπύρες

      ΓΕΡΜΑΝΙΑ
      Wernesgrüner Bier (ΠΓΕ)


title: Εκτελεστικός κανονισμός (ΕΕ) αριθ. 1232/2013 της Επιτροπής, της 28ης Νοεμβρίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               3.12.2013

               EL

               Επίσημη Εφημερίδα της Ευρωπαϊκής Ένωσης

               L 322/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1232/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες που εκδίδονται για τα εν λόγω εμπορεύματα τα οποία αφορά ο παρών κανονισμός και οι οποίες δεν είναι σύμφωνες με τον παρόντα κανονισμό, να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6) του κανονισμού (ΕΟΚ) αριθ. 2913/92 (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Μη αλκοολούχο ποτό έτοιμο προς άμεση κατανάλωση, αποτελούμενο από (% κατά βάρος):

                              Πολτό ροδάκινου

                              31

                              Συμπυκνωμένο χυμό καρότου

                              28

                              Συμπυκνωμένο χυμό μήλου

                              12

                              Πολτό αχλαδιού

                              7

                              Συμπυκνωμένο χυμό ανανά

                              7

                              Συμπυκνωμένο χυμό σταφυλιών

                              4

                              Συμπυκνωμένο χυμό αχλαδιών

                              3

                        και πολτό πορτοκαλιού, συμπυκνωμένο πολτό κερασιών μαλπιγγίας (Acerola), ίνες μήλων και συμπυκνωμένο χυμό λεμονιού.
                  Τα συστατικά του προϊόντος αυτού είναι παστεριωμένα και γεμίζονται σε μικρά δοχεία (100 ml) για τη λιανική πώληση.

                  2202 90 10

                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 3 του κεφαλαίου 22 και από το κείμενο των κωδικών ΣΟ 2202, 2202 90 και 2202 90 10.
                  Δεδομένου ότι το προϊόν λαμβάνεται από μείγμα διαφόρων συμπυκνωμένων χυμών φρούτων και λαχανικών με την προσθήκη συμπυκνωμένου πολτού φρούτων, το προϊόν έχει χάσει τον αρχικό του χαρακτήρα του χυμού φρούτων της κλάσης 2009 (βλέπε επίσης τις Επεξηγηματικές Σημειώσεις του Εναρμονισμένου Συστήματος για την κλάση 2009).
                  Το προϊόν παρουσιάζεται ως μη αλκοολούχο ποτό που αποτελείται από συμπυκνωμένο χυμό φρούτων, συμπυκνωμένο χυμό λαχανικών και πολτό φρούτων.
                  Ως εκ τούτου, το προϊόν πρέπει να καταταγεί στον κωδικό ΣΟ 2202 90 10.